b'\n_START_ARTICLE_\nKristin Spitznogle\n_START_SECTION_\nPsykolog\n_START_PARAGRAPH_\nSpitznogle er utdannet psykolog ved Universitetet i Troms\xc3\xb8, og er ansatt ved Universitetssykehuset i Nord-Norge. Hun er spaltist i Woman, avisen Nordlys og har en spalte i VG, hvor hun mottar leserbrev og besvarer sp\xc3\xb8rsm\xc3\xa5l. Utover dette er hun kjent for \xc3\xa5 ha ledet samlivs-programmet Sexskolen p\xc3\xa5 TV3 i 2006._NEWLINE_I likhet med en tredel av alle psykologistudenter har hun tatt en frivillig kurs i sexologi p\xc3\xa5 35 timer i l\xc3\xb8pet av studiet.\n_START_SECTION_\nMusikkarri\xc3\xa8re\n_START_PARAGRAPH_\nSpitznogle har musikalsk utdanning og har v\xc3\xa6rt freelance-musiker i Nord-Norge. Hun har blant annet koret for Trine Rein og Lars Lillo-Stenberg p\xc3\xa5 TV. I 2003 fremf\xc3\xb8rte hun p\xc3\xa5 en scene i Troms\xc3\xb8 en konsert med bare egne l\xc3\xa5ter. Konserten hadde tittelen \xc2\xabFarewell Song\xc2\xbb._NEWLINE_H\xc3\xb8sten 2007 presenterte hun sitt eget kabaretshow p\xc3\xa5 Smuget som skulle v\xc3\xa6re en hyllest til favorittartisten hennes,  Janis Joplin. Oppsetning \xc2\xabLOVE Janis\xc2\xbb hadde premi\xc3\xa8re 8. november og inneholdt tretten av Joplins mest kjente l\xc3\xa5ter samt historier fra artistens liv.'